Die wêreld in foto’s – 18 Julie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Vissermanne dra hul boot tot op die strand nadat dit gebreek het in onstuimige vloedwaters weens ’n tropiese storm wat vir die tweede dag in Bacoor, suid van Manila, Filippyne, woed. Volgens plaaslike owerhede is skole en sekere werksplekke in regeringskantore vir tyd en wyl gesluit. (Foto: Bullit Marquez, AP) Die president van die Internasionale Olimpiese Komitee, Thomas Bach van Duitsland, neem Woensdag ŉ minuut van stilte vir die 100ste herdenking van Nelson Mandela se verjaarsdag voor die opening van die Internasionale Olimpiese Komitee se direksievergadering in Lausanne, Switserland. (Foto: Jean-Christophe Bott, AP) Dimitris Vitsas, die Griekse migrasieminister, praat Woensdag tydens ŉ mediakonferensie in Athene. Vitsas waarsku dat hoofstroom- politieke partye oor die hele Europa heen ŉ xenofobiese agenda aanvaar om kiesersondersteuning te handhaaf. (Foto: Thanassis Stavrakis, AP) Lee Westwood van Engeland speel Woensdag sy 10de putjie tydens ŉ oefenronde voor die Britse Ope-gholfkampioenskap in Carnoustie, Skotland. (Foto: Jon Super, AP) Slowakye se Peter Sagan in die groen trui ry Woensdag by Montee de Bisanne tydens die 11de ronde van die Tour de France-fietswedren wat oor 108,5 km strek. Dié ronde begin in Albertville en eindig in La Rosiere Espace San Bernardo, Frankryk. (Foto: Christophe Ena, AP)